CELEX: 32014R0291
Language: sl
Date: 2014-03-21 00:00:00
Title: Izvedbena uredba Komisije (EU) št. 291/2014 z dne 21. marca 2014 o spremembi Uredbe (ES) št. 1289/2004 glede karence in mejne vrednosti ostankov za krmni dodatek dekokvinat  Besedilo velja za EGP

22.3.2014   
            
            
               SL
            
            
               Uradni list Evropske unije
            
            
               L 87/87
            
         
      IZVEDBENA UREDBA KOMISIJE (EU) št. 291/2014
   z dne 21. marca 2014
   o spremembi Uredbe (ES) št. 1289/2004 glede karence in mejne vrednosti ostankov za krmni dodatek dekokvinat
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 13(3) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa možnost spremembe dovoljenja za krmni dodatek na zahtevo imetnika dovoljenja in na podlagi mnenja Evropske agencije za varnost hrane (v nadaljnjem besedilu: Agencija).
            
         
               (2)
            
            
               Uporaba dekokvinata, ki spada v skupino kokcidiostatikov in drugih zdravilnih snovi, je bila v skladu z Direktivo Sveta 70/524/EGS (2) dovoljena za deset let kot krmni dodatek za uporabo pri piščancih za pitanje z Uredbo Komisije (ES) št. 1289/2004 (3).
            
         
               (3)
            
            
               Imetnik dovoljenja je predložil zahtevek za znižanje dovoljene karence s treh na nič dni pred zakolom ter uvedbo mejnih vrednosti ostankov (MRL) za jetra (1,0 mg/kg), ledvice (0,8 mg/kg), mišičje (0,5 mg/kg) in kožo/maščevje (1,0 mg/kg) živali, krmljenih z dodatkom. Imetnik dovoljenja je v podporo zahtevku predložil ustrezne podatke.
            
         
               (4)
            
            
               Agencija je v mnenju z dne 12. septembra 2013 (4) navedla, da sprememba karence s treh na nič dni ne ogroža varnosti potrošnikov in da novi predloženi podatki potrjujejo, da mejne vrednosti ostankov niso potrebne.
            
         
               (5)
            
            
               Vendar se je za namen izvedljivosti nadzora zdelo primerno določiti mejne vrednosti ostankov, kot jih je predlagal vlagatelj.
            
         
               (6)
            
            
               Pogoji iz člena 5 Uredbe (ES) št. 1831/2003 so izpolnjeni.
            
         
               (7)
            
            
               Uredbo (ES) št. 1289/2004 bi bilo zato treba ustrezno spremeniti.
            
         
               (8)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Priloga k Uredbi (ES) št. 1289/2004 se spremeni v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 21. marca 2014
      
         
            Za Komisijo
         
         
            Predsednik
         
         José Manuel BARROSO
         
      
   
   
      (1)  UL L 268, 18.10.2003, str. 29.
   
      (2)  Direktiva Sveta 70/524/EGS z dne 23. novembra 1970 o dodatkih v krmi (UL L 270, 14.12.1970, str. 1).
   
      (3)  Uredba Komisije (ES) št. 1289/2004 z dne 14. julija 2004 o desetletnem dovoljenju za uporabo krmnega dodatka „Deccox®“, ki spada v skupino kokcidiostatikov in drugih zdravilnih snovi (UL L 243, 15.7.2004, str. 15).
   
      (4)  EFSA Journal (2013); 11(10):3370.
   
      PRILOGA
      Priloga k Uredbi (ES) št. 1289/2004 se nadomesti:
      
         
            „PRILOGA
            
                        Registracijska številka dodatka
                     
                     
                        Ime in registracijska številka osebe, odgovorne za dajanje dodatka v promet
                     
                     
                        Dodatek (trgovsko ime)
                     
                     
                        Sestava, kemijska formula, opis, analitska metoda
                     
                     
                        Vrsta ali kategorija živali
                     
                     
                        Zgornja starostna meja
                     
                     
                        Najnižja vsebnost
                     
                     
                        Najvišja vsebnost
                     
                     
                        Druge določbe
                     
                     
                        Datum poteka veljavnosti dovoljenja
                     
                     
                        Mejne vrednosti ostankov (MRL) v ustreznih živilih živalskega izvora
                     
                  
                        mg aktivne snovi/kg popolne krmne mešanice z vsebnostjo vlage 12 %
                     
                  
                        
                           Kokcidiostatiki in druge zdravilne snovi
                        
                     
                  
                        E756
                     
                     
                        Zoetis Belgium SA
                     
                     
                        Dekokvinat (Deccox)
                     
                     
                        
                                     
                                 
                                 
                                    
                                       Sestava dodatka
                                    
                                    Dekokvinat: 60,6 g/kg
                                    Rafinirano razkuženo sojino olje: 28,5 g/kg
                                    Pšenična moka: q.s. 1 kg
                                 
                              
                                     
                                 
                                 
                                    
                                       Aktivna snov
                                    
                                    Dekokvinat
                                    C24H35NO5
                                    
                                    Etil-6-decikloksi-7-etoksi-4-hidroksikvinolin-3-karboksilat
                                    Št. CAS: 18507-89-6
                                 
                              
                                     
                                 
                                 
                                    Povezane nečistoče:
                                    6-decikloksi-7-etoksi-4-hidroksikvinolin-3-karboksilna kislina: < 0,5 %
                                    Metil-6-decikloksi-7-etoksi-4-hidroksikvinolin-3-karboksilat: < 1,0 %
                                    Dietil 4-decikloksi-3-etoksianilinometilenemalonat: < 0,5 %
                                 
                              
                                     
                                 
                                 
                                    
                                       Analitska metoda
                                        (1)
                                    
                                    Za določitev dekokvinata v krmnem dodatku, premiksih in krmnih mešanicah:
                                    tekočinska kromatografija visoke ločljivosti z reverzno fazo s fluorescenčnim detektorjem (RP-HPLC-FL) – EN 16162.
                                    Za določitev dekokvinata v tkivu:
                                    tekočinska kromatografija visoke ločljivosti z reverzno fazo v povezavi z masnim spektrometrom geometrije trojni kvadrupol (RP-HPLC-MS/MS).
                                 
                              
                     
                        Piščanci za pitanje
                     
                     
                         
                     
                     
                        20
                     
                     
                        40
                     
                     
                        —
                     
                     
                        17. julij 2014
                     
                     
                        1 000 μg dekokvinata/kg mokrih jeter ter mokre kože in maščevja;
                        800 μg dekokvinata/kg mokrih ledvic;
                        500 μg dekokvinata/kg mokrega mišičja.
                     
                  
      
      
         (1)  Podrobnosti o analitskih metodah so na voljo na naslovu referenčnega laboratorija: http://irmm.jrc.ec.europa.eu/EURLs/EURL_feed_additives/Pages/index.aspx“